Document ID: 32015R0166

KOMMISSIONENS FORORDNING (EU) 2015/166
af 3. februar 2015
om supplering og ændring af Europa-Parlamentets og Rådets forordning (EF) nr. 661/2009 for så vidt angår medtagelse af specifikke procedurer, vurderingsmetoder og tekniske krav, og om ændring af Europa-Parlamentets og Rådets direktiv 2007/46/EF og Kommissionens forordning (EU) nr. 1003/2010, (EU) nr. 109/2011 og (EU) nr. 458/2011
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (1), særlig artikel 39, stk. 2,
under henvisning til Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer (2), særlig artikel 14, stk. 1, litra a) og f), og
ud fra følgende betragtninger:
(1)
Det er nødvendigt at fastsætte detaljerede bestemmelser for typegodkendelse af motorkøretøjer, påhængskøretøjer dertil samt systemer, komponenter og separate tekniske enheder beregnet hertil, for så vidt angår deres generelle sikkerhed og at præcisere betingelserne for at anvende den relevante lovgivning, som er gjort obligatorisk ved forordning (EF) nr. 661/2009.
(2)
Uden at dette berører den liste over retsakter, der fastlægger kravene i forbindelse med EF-typegodkendelse af køretøjer, der er fastsat i bilag IV til direktiv 2007/46/EF, giver forordning (EF) nr. 661/2009 køretøjsfabrikanter mulighed for at indgive en ansøgning om typegodkendelse efter foranstaltninger til gennemførelse af forordning (EF) nr. 661/2009 om krav på områder, der er omfattet af FN/ECE-regulativer.
(3)
Det er navnlig nødvendigt at fastlægge særlige procedurer for typegodkendelse i henhold til artikel 20 i direktiv 2007/46/EF vedrørende nye teknologier eller principper, der er uforenelige med de eksisterende foranstaltninger til gennemførelse af forordning (EF) nr. 661/2009, som er omfattet af FN/ECE-regulativer, da sådanne bestemmelser for øjeblikket ikke foreligger, men er påkrævede.
(4)
Det er i princippet ikke muligt at opnå typegodkendelse i overensstemmelse med FN/ECE-regulativer i tilfælde af monterede komponenter eller separate tekniske enheder, der kun har en gyldig EF-typegodkendelse. Dette bør dog gøres muligt for så vidt angår EF-typegodkendelser i henhold til forordning (EF) nr. 661/2009, der bygger på bestemmelserne i FN/ECE-regulativerne.
(5)
Bilag XV til direktiv 2007/46/EF indeholder en liste over retsakter, i forbindelse med hvilke en fabrikant kan udpeges som teknisk tjeneste, herunder en række direktiver, der er ophævet ved forordning (EF) nr. 661/2009. Det er derfor nødvendigt at erstatte henvisningerne til de relevante direktiver med henvisninger til de relevante foranstaltninger til gennemførelse af forordning (EF) nr. 661/2009.
(6)
Bilag XVI til direktiv 2007/46/EF indeholder en liste over retsakter, i forbindelse med hvilke en fabrikant eller en teknisk tjeneste kan udføre virtuel prøvning, herunder en række direktiver, der er ophævet ved forordning (EF) nr. 661/2009. Det er derfor nødvendigt at erstatte henvisningerne til de relevante direktiver med henvisninger til de relevante foranstaltninger til gennemførelse af forordning (EF) nr. 661/2009.
(7)
For at sikre en konsekvent fremgangsmåde med hensyn til nummereringen af EF-typegodkendelsesattester og EF-typegodkendelsesmærker er det endvidere nødvendigt at fastlægge særlige administrative bestemmelser samt et nummererings- og mærkningssystem i henhold til forordning (EF) nr. 661/2009.
(8)
FN/ECE-regulativerne indeholder særlige bestemmelser om de oplysninger, der skal ledsage en ansøgning om typegodkendelse. I forbindelse med de procedurer, der er fastsat i denne forordning, bør disse oplysninger også være anført i informationsmappen.
(9)
Overensstemmelse med Rådets direktiv 71/320/EØF (3), ophævet ved forordning (EF) nr. 661/2009, er stadig obligatorisk for udskiftningsbremsebelægningsenheder, men overensstemmelse med FN/ECE-regulativ nr. 90 (4) er blevet accepteret som et alternativ. Nærmere bestemmelser, herunder passende overgangsbestemmelser, skal udformes for udskiftningen af bremsebelægningsenheder, tromlebremsebelægninger, bremseskiver og bremsetromler til motordrevne køretøjer og påhængskøretøjer dertil i henhold til FN/ECE-regulativ nr. 90.
(10)
For køretøjer i klasse N skal køretøjets førerhus eller den plads, der er afsat til fører og passagerer, i henhold til artikel 6, stk. 4, i forordning (EF) nr. 661/2009, have tilstrækkelig styrke til at yde beskyttelse ved sammenstød eller væltning, under hensyntagen til FN/ECE-regulativ nr. 29 (5). Til dette formål skal denne forordning indgå i listen over FN/ECE-regulativer, med hvilke overensstemmelse er obligatorisk.
(11)
Tabellen i bilag I til forordning (EF) nr. 661/2009 om fastlæggelse af anvendelsesområdet for de krav, der er omhandlet i artikel 5, stk. 1 og 2, i nævnte forordning skal opdateres efter vedtagelsen af Kommissionens direktiv 2010/19/EU (6).
(12)
Yderligere krav vedrørende førerhusets modstandsdygtighed, systemer til overvågning af dæktryk, avancerede nødbremsesystemer, vognbaneskiftalarmer, gearskiftindikatorer og elektronisk stabilitetskontrol, der er fastsat i forordning (EF) nr. 661/2009, er ikke medtaget i tabellen i bilag I, men bør stadig finde anvendelse i forbindelse med typegodkendelse.
(13)
Listen over FN/ECE-regulativer, hvis anvendelse er obligatorisk, i bilag IV til forordning (EF) nr. 661/2009, ajourføres regelmæssigt for at afspejle den nuværende situation vedrørende ændringer af de respektive FN/ECE-regulativer.
(14)
Denne liste bør suppleres med oplysninger om, på hvilke betingelser de eksisterende EF-typegodkendelser, som er udstedt på grundlag af de direktiver, der ophæves ved forordning (EF) nr. 661/2009, fortsat vil være gyldige for visse køretøjer, komponenter og separate tekniske enheder.
(15)
Kommissionens forordning (EU) nr. 1003/2010 (7) om en monteringsflade for og anbringelse af bagnummerplader skal revideres for at tage højde for særlige køretøjskonstruktioner.
(16)
Kommissionens forordning (EU) nr. 109/2011 (8) om afskærmningssystemer skal ændres for at ajourføre henvisningen til Kommissionens forordning om hjulafskærmning og med henblik på, at sidstnævnte finder anvendelse på supplerende køretøjsklasser.
(17)
Kommissionens forordning (EU) nr. 458/2011 (9) om montering af dæk bør tilpasses den tekniske udvikling med hensyn til valgfrit reservehjul for køretøjer i klasse N1 som fastsat i FN/ECE-regulativ nr. 64 (10).
(18)
To punkter i bilag XI til direktiv 2007/46/EF, der indeholder en liste over retsakter for køretøjer til særlig anvendelse, skal revideres med hensyn til kravene til køretøjernes støjniveau med henblik på atter at bringe de gældende krav i overensstemmelse med de bestemmelser, der var gældende før.
(19)
Foranstaltningerne i denne forordning er i overensstemmelse med udtalelse fra Det Tekniske Udvalg for Motorkøretøjer -
VEDTAGET DENNE FORORDNING:
Artikel 1
Genstand
1. Denne forordning fastsætter detaljerede regler for de specifikke procedurer, prøvninger og tekniske krav for typegodkendelse af køretøjer i klasse M, N og O samt komponenter og separate tekniske enheder til sådanne køretøjer.
2. Denne forordning ændrer også visse bilag til direktiv 2007/46/EF for at tilpasse dem til den tekniske udvikling og fastsætte procedurer med henblik på typegodkendelse:
-
af nye teknologier eller principper i overensstemmelse med artikel 20 i direktiv 2007/46/EF
-
af køretøjssystemer, i tilfælde hvor komponenter og separate tekniske enheder, der er forsynet med EF-typegodkendelsesmærke, anvendes i stedet for ECE-typegodkendelsesmærke i forbindelse med gennemførelsesforanstaltninger for forordning (EF) nr. 661/2009, der fastsætter krav på områder, der er omfattet af FN/ECE-regulativer
-
i tilfælde, hvor en fabrikant er udpeget som teknisk tjeneste i overensstemmelse med bilag XV til direktiv 2007/46/EF og
-
i tilfælde, hvor der er anvendt virtuel prøvning i overensstemmelse med bilag XVI til direktiv 2007/46/EF.
Artikel 2
Ansøgning om EF-typegodkendelse
1. Fabrikanten eller dennes repræsentant indsender til den typegodkendende myndighed en ansøgning udfærdiget i overensstemmelse med bestemmelserne i denne forordning.
2. Ansøgninger om EF-typegodkendelse efter en eller flere af procedurerne i denne forordnings artikel 1, stk. 2, skal bestå af en informationsmappe med de oplysninger, der kræves i henhold til gennemførelsesforanstaltningerne for forordning (EF) nr. 661/2009 om krav på områder, der er omfattet af FN/ECE-regulativer, og skal udarbejdes i overensstemmelse med bilag I til direktiv 2007/46/EF.
3. Den typegodkendende myndighed skal bekræfte, at den mener, at ansøgningen er fuldstændig.
4. EF- eller ECE-typegodkendte komponenter og separate tekniske enheder, som er monteret på et køretøj eller inkorporeret i en anden komponent eller separat teknisk enhed, behøver ikke at være fuldt beskrevet i forhold til deres angivelser i oplysningsskemaet, hvis deres typegodkendelsesnumre og mærkninger er anført i oplysningsskemaet, og de relevante typegodkendelsesattester med vedlagte informationspakker stilles til rådighed for den tekniske tjeneste.
5. Komponenter og separate tekniske enheder, som har et gyldigt EF-typegodkendelsesmærke, skal accepteres, selv i tilfælde, hvor de anvendes i stedet for komponenter og separate tekniske enheder, der er pålagt ECE-typegodkendelsesmærke i forbindelse med gennemførelsesforanstaltninger for forordning (EF) nr. 661/2009 om krav på områder, der er omfattet af FN/ECE-regulativer.
Artikel 3
Typegodkendelse
1. Hvis den køretøjstype, komponent eller separate tekniske enhed, der indleveres til typegodkendelse, opfylder de relevante tekniske forskrifter og foranstaltninger til sikring af produktionens overensstemmelse med de FN/ECE-regulativer, der er gjort obligatoriske ved forordning (EF) nr. 661/2009, og ansøgeren opfylder de relevante krav i artikel 2 i denne forordning, meddeler den typegodkendende myndighed EF-typegodkendelse i henhold til artikel 13, stk. 15, litra a), i forordning (EF) nr. 661/2009 og udsteder et typegodkendelsesnummer i overensstemmelse med nummereringssystemet i bilag VII til direktiv 2007/46/EF.
2. En medlemsstat må ikke tildele samme nummer til en anden type køretøj, komponent eller separat teknisk enhed.
3. Ved anvendelse af stk. 1 udsteder den typegodkendende myndighed en EF-typegodkendelsesattest i overensstemmelse med modellen i del 2 i bilag I, i tilfælde af en type køretøj, komponent eller separat teknisk enhed, hvori der indgår ny teknologi eller nye principper, der er uforenelige med FN/ECE-regulativer, eller del 3 i bilag I i tilfælde af en type køretøj, komponent eller separat teknisk enhed, der opfylder de væsentlige tekniske krav i FN/ECE-regulativer, og/eller i tilfælde af prøvning i producentregi og virtuel prøvning.
Artikel 4
Nye teknologier eller principper, der er uforenelige med retsakterne om gennemførelse af forordning (EF) nr. 661/2009, er omfattet af FN/ECE-regulativer
1. Hvis en medlemsstat bemyndiges til at meddele EF-typegodkendelse for et køretøj med hensyn til et system, en komponent eller en separat teknisk enhed i henhold til artikel 20 i direktiv 2007/46/EF, skal proceduren i stk. 2 til 5, følges.
2. Den typegodkendende myndighed meddeler EF-typegodkendelse i henhold til artikel 3 i denne forordning og udsteder et typegodkendelsesnummer i overensstemmelse med nummereringssystemet i bilag VII til direktiv 2007/46/EF.
3. Den typegodkendende myndighed fremsender en EF-typegodkendelsesattest i overensstemmelse med modellen i del 2 i bilag I vedlagt det udfyldte oplysningsskema svarende til den relevante model i det anvendte FN/ECE-regulativ med dettes FN/ECE-typegodkendelsesnummer uudfyldt.
4. En informationsmappe i henhold til artikel 2 skal derefter vedlægges typegodkendelsesattesten og oplysningsskemaet som omhandlet i nærværende artikels stk. 3.
5. Hvis det er relevant, skal der være angivet et eksempel på EF-typegodkendelsesmærket i overensstemmelse med tillægget til bilag VII til direktiv 2007/46/EF i typegodkendelsesattesten som omhandlet i denne artikels stk. 3.
Artikel 5
Prøvning i fabrikantregi
1. I overensstemmelse med artikel 11, stk. 1, og artikel 41, stk. 6, i direktiv 2007/46/EF og bilag V og bilag XV hertil kan en fabrikant udpeges som teknisk tjeneste. De generelle betingelser for udpegelse af en fabrikant som teknisk tjeneste er fastlagt i tillægget til bilag XV til direktiv 2007/46/EF. De forskrifter, som er ændret ved nærværende forordning, finder anvendelse, og proceduren i stk. 2 til 5 skal følges.
2. Den typegodkendende myndighed meddeler EF-typegodkendelse i henhold til artikel 3 i denne forordning og udsteder et typegodkendelsesnummer i overensstemmelse med nummereringssystemet i bilag VII til direktiv 2007/46/EF.
3. Den typegodkendende myndighed udsteder en EF-typegodkendelsesattest i overensstemmelse med modellen i del 3 i bilag I vedlagt det udfyldte oplysningsskema svarende til den relevante model i det anvendte FN/ECE-regulativ med dettes FN/ECE-typegodkendelsesnummer uudfyldt.
4. En informationsmappe i henhold til artikel 2 skal derefter vedlægges typegodkendelsesattesten og oplysningsskemaet som omhandlet i nærværende artikels stk. 3.
5. Hvis det er relevant, skal der være angivet et eksempel på EF-typegodkendelsesmærket i overensstemmelse med tillægget til bilag VII til direktiv 2007/46/EF i typegodkendelsesattesten omhandlet i denne artikels stk. 3.
Artikel 6
Virtuel prøvning
1. I overensstemmelse med artikel 11, stk. 4, i direktiv 2007/46/EF og bilag XVI hertil, er virtuelle prøvningsmetoder tilladt, forudsat at forskrifterne i tillæggene til bilag XVI til direktiv 2007/46/EF er opfyldt. De forskrifter, som er ændret ved denne forordning, finder anvendelse, og proceduren i stk. 2 til 5, skal følges.
2. Den typegodkendende myndighed meddeler EF-typegodkendelse i henhold til artikel 3 i denne forordning og udsteder et typegodkendelsesnummer i overensstemmelse med nummereringssystemet i bilag VII til direktiv 2007/46/EF.
3. Den typegodkendende myndighed udsteder en EF-typegodkendelsesattest i overensstemmelse med modellen i del 3 i bilag I vedlagt det udfyldte oplysningsskema svarende til den relevante model i det anvendte FN/ECE-regulativ med dettes FN/ECE-typegodkendelsesnummer uudfyldt.
4. En informationsmappe i henhold til artikel 2 skal derefter vedlægges typegodkendelsesattesten og oplysningsskemaet som omhandlet i nærværende artikels stk. 3.
5. Hvis det er relevant, skal der være angivet et eksempel på EF-typegodkendelsesmærket i overensstemmelse med tillægget til bilag VII til direktiv 2007/46/EF i typegodkendelsesattesten som omhandlet i denne artikels stk. 3.
Artikel 7
Udskiftningsbremsebelægningsenheder, udskiftningsbremseskiver og udskiftningsbremsetromler
1. Med virkning fra den 1. november 2014 finder FN/ECE-regulativ nr. 90 anvendelse på salg og ibrugtagning af nye udskiftningsbremsebelægningsenheder til køretøjstyper i klasse M1 med en største tilladt totalmasse på 3,5 ton, køretøjstyper i klasse M2 med en største tilladt totalmasse på 3,5 ton og køretøjstyper i klasse N1, O1 og O2 for hvilke der den 7. april 1998 eller senere er meddelt køretøjstypegodkendelse i henhold til direktiv 71/320/EØF, FN/ECE-regulativ nr. 13 eller FN/ECE-regulativ nr. 13-H.
2. Med virkning fra den 1. november 2014 finder FN/ECE-regulativ nr. 90 anvendelse på salg og ibrugtagning af nye udskiftningsbremsebelægningsenheder til køretøjstyper i klasse M1 med en største tilladt totalmasse på over 3,5 ton, køretøjstyper i klasse M2 med en største tilladt totalmasse på over 3,5 ton og køretøjstyper i klasse M3, N2, N3, O3 og O4, for hvilke der den 1. november 2014 eller senere er meddelt køretøjstypegodkendelse i henhold til FN/ECE-regulativ nr. 13 eller FN/ECE-regulativ nr. 13-H.
3. Med virkning fra den 1. november 2016 finder FN/ECE-regulativ nr. 90 anvendelse på salg og ibrugtagning af nye udskiftningsbremseskiver og udskiftningsbremsetromler til køretøjstyper i klasse M1 og N1, for hvilke der den 1. november 2016 eller senere er meddelt køretøjstypegodkendelse i henhold til FN/ECE-regulativ nr. 13 eller FN/ECE-regulativ nr. 13-H.
4. Med virkning fra den 1. november 2014 finder FN/ECE-regulativ nr. 90 anvendelse på salg og ibrugtagning af nye udskiftningsbremseskiver til køretøjstyper i klasse M2, M3, N2 og N3, for hvilke der den 1. november 2014 eller senere er meddelt køretøjstypegodkendelse i henhold til FN/ECE-regulativ nr. 13.
5. Med virkning fra den 1. november 2016 finder FN/ECE-regulativ nr. 90 anvendelse på salg og ibrugtagning af nye udskiftningsbremsetromler til køretøjstyper i klasse M2, M3, N2 og N3, for hvilke der den 1. november 2016 eller senere er meddelt køretøjstypegodkendelse i henhold til FN/ECE-regulativ nr. 13.
6. Med virkning fra den 1. november 2016 finder FN/ECE-regulativ nr. 90 anvendelse på salg og ibrugtagning af nye udskiftningsbremseskiver og udskiftningsbremsetromler til køretøjstyper i klasse O1 og O2, for hvilke der den 1. november 2016 eller senere er meddelt køretøjstypegodkendelse i henhold til FN/ECE-regulativ nr. 13.
7. Med virkning fra den 1. november 2014 finder FN/ECE-regulativ nr. 90 anvendelse på salg og ibrugtagning af nye udskiftningsbremseskiver til køretøjstyper i klasse O3 og O4, for hvilke der den 1. november 2014 eller senere er meddelt køretøjstypegodkendelse i henhold til FN/ECE-regulativ nr. 13.
8. Med virkning fra den 1. november 2016 finder FN/ECE-regulativ nr. 90 anvendelse på salg og ibrugtagning af nye udskiftningsbremsetromler til køretøjstyper i klasse O3 og O4, for hvilke der den 1. november 2016 eller senere er meddelt køretøjstypegodkendelse i henhold til FN/ECE-regulativ nr. 13.
Artikel 8
Førerhusets styrke på erhvervskøretøjer
1. Med virkning fra 30. januar 2017 skal de nationale myndigheder af grunde, der vedrører beskyttelsen af personer i et erhvervskøretøjs førerhus, nægte at meddele EF-typegodkendelse eller national typegodkendelse til nye typer af køretøjer i klasse N, som ikke overholder bestemmelserne i FN/ECE-regulativ nr. 29.
2. Med virkning fra den 30. januar 2021 skal de nationale myndigheder af grunde, der vedrører beskyttelsen af personer i et erhvervskøretøjs førerhus, anse typeattester for ikke længere at være gyldige for så vidt angår artikel 26 i direktiv 2007/46/EF og forbyde registrering, salg og ibrugtagning af nye køretøjer i klasse N, som ikke overholder de tekniske bestemmelser i FN/ECE-regulativ nr. 29.
Artikel 9
Ændringer i forordning (EF) nr. 661/2009
1. Bilag I til forordning (EF) nr. 661/2009 ændres som angivet i bilag II til nærværende forordning.
2. Bilag IV til forordning (EF) nr. 661/2009 erstattes af teksten i bilag III til nærværende forordning.
Artikel 10
Ændringer i direktiv 2007/46/EF
Bilag I, IV, VII, XI, XV og XVI til direktiv 2007/46/EF ændres som angivet i bilag IV til denne forordning.
Artikel 11
Ændringer til forordning (EU) nr. 1003/2010
Bilag II til forordning (EU) nr. 1003/2010 ændres i overensstemmelse med bilag V til nærværende forordning.
Artikel 12
Ændringer til forordning (EU) nr. 109/2011
1. Artikel 1 affattes således:
»Artikel 1
Anvendelsesområde
Denne forordning finder anvendelse på køretøjer i klasse N og O, jf. definitionen i bilag II til direktiv 2007/46/EF, og på afskærmningssystemer, der er beregnet til montering i køretøjer i klasse N og O.«
2. Bilag I og IV til forordning (EU) nr. 109/2011 ændres som angivet i bilag VI til nærværende forordning.
Artikel 13
Ændringer til forordning (EU) nr. 458/2011
Bilag I til forordning (EU) nr. 458/2011 ændres som angivet i bilag VII til nærværende forordning.
Artikel 14
Ikrafttræden
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. februar 2015.

Labels: 7
8